CELEX: 32013D0751
Language: lt
Date: 1386720000000
Title: 2013/751/ES: 2013 m. gruodžio 11 d. Komisijos sprendimas dėl Lietuvos Respublikos pranešimo apie pereinamojo laikotarpio planą pagal Europos Parlamento ir Tarybos direktyvos 2010/75/ES dėl pramoninių teršalų 32 straipsnį (pranešta dokumentu Nr. C(2013) 8636)

13.12.2013   
            
            
               LT
            
            
               Europos Sąjungos oficialusis leidinys
            
            
               L 334/14
            
         KOMISIJOS SPRENDIMAS
   2013 m. gruodžio 11 d.
   dėl Lietuvos Respublikos pranešimo apie pereinamojo laikotarpio planą pagal Europos Parlamento ir Tarybos direktyvos 2010/75/ES dėl pramoninių teršalų 32 straipsnį
   (pranešta dokumentu Nr. C(2013) 8636)
   (Tekstas autentiškas tik lietuvių kalba)
   (2013/751/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. lapkričio 24 d. Europos Parlamento ir Tarybos direktyvą 2010/75/ES dėl pramoninių išmetamų teršalų (taršos integruotos prevencijos ir kontrolės) (1), ypač į jos 32 straipsnio 5 dalies antrą pastraipą,
   kadangi:
   
               (1)
            
            
               pagal Direktyvos 2010/75/ES 32 straipsnio 5 dalies pirmą pastraipą Lietuvos Respublika 2012 m. gruodžio 31 d. Komisijai pateikė savo pereinamojo laikotarpio nacionalinį planą (PLNP) (2);
            
         
               (2)
            
            
               vertindama PLNP išsamumą, Komisija nustatė, kad tam tikri į PLNP įtraukti įrenginiai neatitinka nurodytųjų išmetamųjų teršalų apraše, kurį Lietuvos Respublika pateikė pagal 2001 m. spalio 23 d. Europos Parlamento ir Tarybos direktyvą 2001/80/EB (3). Todėl 2013 m. birželio 12 d. raštu (4) Komisija paprašė Lietuvos valdžios institucijų paaiškinti tuos neatitikimus, patvirtinti, kad rengiant PLNP buvo tinkamai taikytos Direktyvos 2010/75/ES 29 straipsnio nuostatos, ir pateikti trūkstamus atskirų įrenginių duomenis;
            
         
               (3)
            
            
               2013 m. birželio 26 d. raštu (5) Lietuvos Respublika Komisijai pateikė papildomos informacijos;
            
         
               (4)
            
            
               išsamiau įvertinusi PLNP ir papildomą informaciją, 2013 m. liepos 23 d. Komisija Lietuvos Respublikai išsiuntė antrą raštą (6) prašydama paaiškinti, kodėl penkiems įrenginiams buvo pritaikytos išmetamųjų teršalų kiekio ribinės vertės, nurodytos 2012 m. vasario 10 d. Komisijos įgyvendinimo sprendimo 2012/115/ES (7) priedo C priedėlio C1 lentelės 5 pastaboje;
            
         
               (5)
            
            
               2013 m. rugpjūčio 20 d. raštu (8) Lietuvos Respublika pateikė papildomos informacijos apie kuro, naudojamo tam tikruose į PLNP planą įtrauktuose įrenginiuose, peleningumą;
            
         
               (6)
            
            
               2013 m. rugsėjo 27 d. raštu (9) Komisija paprašė išsamesnio paaiškinimo ir pateikti trūkstamus duomenis pagal Sprendime 2012/115/ES reikalaujamą pateikti informaciją;
            
         
               (7)
            
            
               2013 m. spalio 3 d. elektroniniu laišku (10) Lietuvos Respublika pateikė papildomus mazuto sudėties sertifikatus ir patvirtino, kad Komisijai buvo pateikta visa turima informacija ir kad penki įrenginiai, kuriems buvo pritaikytos Įgyvendinimo sprendimo 2012/115/ES priedo C priedėlio C1 lentelės 5 pastaboje nurodytos išmetamųjų teršalų kiekio ribinės vertės, atitiko tų verčių taikymo sąlygas;
            
         
               (8)
            
            
               todėl Komisija įvertino PLNP pagal Direktyvos 2010/75/ES 32 straipsnio 1, 3 ir 4 dalis ir pagal Įgyvendinimo sprendimą 2012/115/ES;
            
         
               (9)
            
            
               visų pirma, Komisija išnagrinėjo, ar nuoseklūs ir tikslūs duomenys, prielaidos ir skaičiavimai, kuriais remiantis nustatytas kiekvieno į PLNP įtraukto įrenginio išmetamų teršalų įnašas į PLNP nustatytas viršutines ribas, ir ar yra nustatyti tikslai ir atitinkami uždaviniai, priemonės ir tvarkaraščiai tiems tikslams pasiekti bei stebėjimo mechanizmas, kurį taikant ateityje bus vertinama, kaip laikomasi reikalavimų;
            
         
               (10)
            
            
               remdamasi pateikta papildoma informacija, Komisija nustatė, kad 2016 m. ir 2019 m. teršalų išmetimo ribos apskaičiuotos pagal tinkamus duomenis ir formules ir kad apskaičiavimai atlikti teisingai. Lietuvos Respublika pateikė pakankamai informacijos apie priemones, kurios bus įgyvendintos, kad būtų pasiektos išmetamųjų teršalų kiekio viršutinės ribos, PLNP įgyvendinimo stebėseną ir ataskaitų teikimą Komisijai;
            
         
               (11)
            
            
               Komisija įsitikino, kad Lietuvos valdžios institucijos atsižvelgė į Direktyvos 2010/75/ES 32 straipsnio 1, 3 ir 4 dalių bei Komisijos įgyvendinimo sprendimo 2012/115/ES nuostatas;
            
         
               (12)
            
            
               PLNP turėtų būti įgyvendinamas nepažeidžiant kitų taikomų nacionalinės ir Sąjungos teisės aktų. Visų pirma, nustatydama atskirų į PLNP įtrauktų kurą deginančių įrenginių leidimų sąlygas, Lietuvos Respublika turėtų užtikrinti, kad nekiltų pavojus, jog bus pažeisti reikalavimai, nustatyti, inter alia, Direktyvoje 2010/75/ES, Europos Parlamento ir Tarybos direktyvoje 2008/50/EB (11) ir Europos Parlamento ir Tarybos direktyvoje 2001/81/EB (12);
            
         
               (13)
            
            
               pagal Direktyvos 2010/75/ES 32 straipsnio 6 dalį Lietuvos Respublika turi informuoti Komisiją apie visus vėlesnius PLNP pakeitimus. Komisija turėtų įvertinti, ar tie pakeitimai atitinka Direktyvos 2010/75/ES 32 straipsnio 1, 3 ir 4 dalyse bei Įgyvendinimo sprendime 2012/115/ES pateiktas nuostatas,
            
         PRIĖMĖ ŠĮ SPRENDIMĄ:
   1 straipsnis
   1.   Remiantis Direktyvos 2010/75/ES 32 straipsnio 1, 3 ir 4 dalimis ir Įgyvendinimo sprendimu 2012/115/ES, neprieštaraujama pereinamojo laikotarpio nacionaliniam planui, apie kurį pagal Direktyvos 2010/75/ES 32 straipsnio 5 dalį Lietuvos Respublika pranešė Komisijai 2012 m. gruodžio 31 d. ir kuris iš dalies pakeistas remiantis papildoma 2013 m. birželio 26 d., 2013 m. rugpjūčio 20 d. ir 2013 m. spalio 3 d. atsiųsta informacija (13).
   2.   Įrenginių, kuriems taikomas pereinamojo laikotarpio nacionalinis planas, pavadinimai, tų įrenginių išmetami teršalai, kuriems tas planas taikomas, ir taikomos išmetimo viršutinės ribos nustatyti priede.
   3.   Dėl Lietuvos valdžios institucijų įgyvendinamo pereinamojo laikotarpio nacionalinio plano įgyvendinimo Lietuvos Respublika neatleidžiama nuo prievolės laikytis Direktyvos 2010/75/ES nuostatų dėl teršalų, išmetamų iš atskirų kurą deginančių įrenginių, kuriems taikomas planas, taip pat kitų Europos Sąjungos aplinkosaugos teisės aktų.
   2 straipsnis
   Komisija vertina, ar pereinamojo laikotarpio plano pakeitimai, apie kuriuos Lietuvos Respublikos valdžios institucijos praneš ateityje, atitinka Direktyvos 2010/75/ES 32 straipsnio 1, 3 ir 4 dalyse bei Įgyvendinimo sprendime 2012/115/ES pateiktas nuostatas.
   3 straipsnis
   Šis sprendimas skirtas Lietuvos Respublikai.
   
      Priimta Briuselyje 2013 m. gruodžio 11 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 334, 2010 12 17, p. 17.
   
      (2)  Lietuvos Respublikos pranešimas gautas 2012 m. gruodžio 31 d. raštu; registracijos numeris Ares(2013) 14208.
   
      (3)  2001 m. spalio 23 d. Europos Parlamento ir Tarybos direktyva 2001/80/EB dėl tam tikrų teršalų, išmetamų į orą iš didelių kurą deginančių įrenginių, kiekio apribojimo (OL L 309, 2001 11 27, p. 1).
   
      (4)  Ares(2013) 1636798.
   
      (5)  Ares(2013) 2499624.
   
      (6)  Ares(2013) 2741492.
   
      (7)  2012 m. vasario 10 d. Komisijos įgyvendinimo sprendimas, kuriuo nustatomos taisyklės, susijusios su Europos Parlamento ir Tarybos direktyvoje 2010/75/ES dėl pramoninių išmetamų teršalų nurodytais pereinamojo laikotarpio nacionaliniais planais (OL L 52, 2012 2 24, p. 12).
   
      (8)  Ares(2013) 3085715.
   
      (9)  Ares(2013) 3122034.
   
      (10)  Ares(2013) 3183202.
   
      (11)  2008 m. gegužės 21 d. Europos Parlamento ir Tarybos direktyva 2008/50/EB dėl aplinkos oro kokybės ir švaresnio oro Europoje (OL L 152, 2008 6 11, p. 1).
   
      (12)  2001 m. spalio 23 d. Europos Parlamento ir Tarybos direktyva 2001/81/EB dėl tam tikrų atmosferos teršalų išmetimo nacionalinių ribų (OL L 309, 2001 11 27, p. 22).
   
      (13)  Suvestinę PLNP redakciją Komisija užregistravo 2013 m. spalio 30 d.; registracijos numeris Ares(2013) 3408081.
   
      PRIEDAS
      
         Į PLNP įtrauktų įrenginių sąrašas
      
      
                  Numeris
               
               
                  PLNP nurodytas įrenginio pavadinimas
               
               
                  Bendra vardinė šiluminė galia 2010 m. gruodžio 31 d.
                  (MW)
               
               
                  Teršalai, kuriems taikomas PLNP
               
            
                  SO2
                  
               
               
                  NOx
                  
               
               
                  Dulkės
               
            
                  1
               
               
                  Termofikacinė elektrinė Nr. 2 (E-2),
                  taršos šaltinis Nr. 001
                  Elektrinės 2, LT-03150 Vilnius
               
               
                  444
               
               
                  √
               
               
                  √
               
               
                  √
               
            
                  2
               
               
                  Termofikacinė elektrinė Nr. 2 (E-2),
                  taršos šaltinis Nr. 002
                  Elektrinės 2, LT-03150 Vilnius
               
               
                  438
               
               
                  √
               
               
                  √
               
               
                  √
               
            
                  3
               
               
                  Termofikacinė elektrinė Nr. 3 (E-3),
                  taršos šaltinis Nr. 001
                  Jočionių 13, LT-02300 Vilnius
               
               
                  1 098
               
               
                  √
               
               
                  √
               
               
                  √
               
            
                  4
               
               
                  Ateities rajoninė katilinė Nr. 8 (RK-8),
                  taršos šaltinis Nr. 001
               
               
                  349
               
               
                  √
               
               
                  √
               
               
                  √
               
            
                  5
               
               
                  Alytaus RK
                  taršos šaltinis Nr. 001
               
               
                  330,5
               
               
                  √
               
               
                  √
               
               
                  √
               
            
                  6
               
               
                  Marijampolės RK
                  taršos šaltinis Nr. 001
               
               
                  158,8
               
               
                  √
               
               
                  √
               
               
                  √
               
            
                  7
               
               
                  Kauno elektrinė, taršos šaltinis Nr. 001
               
               
                  1 334
               
               
                  —
               
               
                  √
               
               
                  —
               
            
         
      
         Teršalų išmetimo viršutinės ribos (tonomis)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  2020.1.1–6.30
               
            
                  SO2
                  
               
               
                  793
               
               
                  637
               
               
                  480
               
               
                  324
               
               
                  162
               
            
                  NOx
                  
               
               
                  2 149
               
               
                  1 733
               
               
                  1 317
               
               
                  900
               
               
                  450
               
            
                  Dulkės
               
               
                  94
               
               
                  76
               
               
                  57
               
               
                  39
               
               
                  20